**VILNIAUS R. ZUJŪNŲ GIMNAZIJA**

PATVIRTINTA

Vilniaus r. Zujūnų gimnazijos

Direktoriaus

2017 m. kovo 31 d.

Įsakymu Nr.V-38

TĖVŲ INFORMAVIMO TVARKOS APRAŠAS

1. BENDROJI DALIS

Vilniaus r. Zujūnų gimnazijos tėvų (globėjų) informavimo tvarkos paskirtis - tenkinti gimnazijos bendruomenės interesus, užtikrinti konstruktyvų jos narių: mokinių - tėvų – mokytojų bendradarbiavimą. Tėvų informavimo - komunikavimo tvarkos tikslas - vienyti gimnazijos administracijos, mokinių, jų tėvų (globėjų) ir mokytojų, pagalbą teikiančių specialistų pastangas siekiant aukštesnės ugdymo(si) kokybės, tikslingo mokytojų ir tėvų bendradarbiavimo padedant vaikams mokytis, gimnazijos veiklos įsivertinimo procesų efektyvumo, veiklos planavimo kokybės.

Uždaviniai:

1. Vykdyti tėvų (globėjų) nuolatinį informavimą ir pedagoginį švietimą.
2. Sistemingai ir reguliariai informuoti tėvus apie vaikų pažangą, lankomumą.
3. Taikyti įvairius bendravimo ir bendradarbiavimo su tėvais metodus, padedant vaikui mokytis.
4. Aktyvinti tėvų (globėjų) dalyvavimą gimnazijos savivaldoje.
5. Užtikrinti glaudžius gimnazijos bendruomenės narių ryšius (gimnazijos administracijos, mokinių, mokytojų, pagalbą teikiančių specialistų ir tėvų (globėjų).
6. TĖVŲ DALYVAVIMAS GIMNAZIJOS SAVIVALDOS INSTITUCIJOSE

Mokinių tėvai (globėjai) įtraukiami į gimnazijos savivaldą:

1. Mokyklos taryboje dirbantys tėvai svarsto aktualiausius gimnazijos veiklos klausimus

pagal MT nuostatus(UP galimybių išnaudojimą, veiklos programos tikslus ir uždavinius, neformaliojo ugdymo poreikius ir pasiūlą).

1. Klasių tėvų komitetai svarsto klasių bendruomenių problemas, tariasi dėl klasės bendruomenės veiklos, teikia siūlymus administracijai dėl ugdymo kokybės ir gimnazijos veiklos tobulinimo.
2. NUOLATINIS TĖVŲ INFORMAVIMAS

Gimnazijos internetiniame puslapyje [www.zujunai.vilniausr.lm.lt](http://www.zujunai.vilniausr.lm.lt) nuolat pateikiama informacija apie gimnazijos administraciją, mokytojus, mokinius bei jų pasiekimus, pažangą bendruomenės renginius, vykdomus projektus, finansines ataskaitas, metų veiklos plano įgyvendinimo analizę ir kt.

1. MOKINIŲ PASIEKIMŲ APSKAITA

Mokinių mokymosi pažangos ir pasiekimų vertinimas fiksuojamas elektroniniame dienyne [www.manodienynas.lt](http://www.manodienynas.lt). Kiekvieną dieną dalykų mokytojai, neformaliojo vaiko švietimo būreliųvadovai pildo elektroninį dienyną kuriame fiksuoja mokinių pažangą pasiekimus ir lankomumą. Apie mokinių elgesį ir mokymą(-si) tėvai informuojami pagyrimais, padėkomis, paskatinimu ir pastabomis elektroniniame dienyne. Jei mokinio tėvai neturi prieigos prie interneto, klasės auklėtojas, dalykų mokytojai, gimnazijoje dirbantys specialistai, administracija gali tėvus informuoti kitomis gimnazijos turimomis ryšio priemonėmis arba pateikti spausdintą informacijos variantą. Mokinių pasiekimų suvestines pateikia klasės auklėtojai pusmečių bei mokslo metų pabaigoje pagal elektroninio dienyno tvarkymo nuostatus. Elektroninio dienyno sistema teikia daug galimybių apibendrinti informaciją įvairiomis formomis ir įvairiais periodais, todėl tėvai pagal poreikius gali kreiptis į klasės auklėtoją. Informacinio pobūdžio laiškai - juos gali rašyti gimnazijos administracija, siųsdama informaciją apie mokinį kitoms institucijoms (tėvų darbovietėms, policijai, Vaiko teisių apsaugos tarnybai, Vaiko gerovės komisijai ir kt.).

1. INFORMAVIMAS PAGAL POREIKĮ

Individualūs gimnazijos administracijos, klasių auklėtojų, dalykų mokytojų, gimnazijoje dirbančių specialistų, mokytojų projektinių grupių susitikimai su mokinių tėvais numatomi pagal poreikį. Individualūs pokalbiai su administracija - iškilus problemoms, mokinių tėvai gali kreiptis į gimnazijos administraciją. Gimnazijos administracija padeda spręsti susidariusias problemas, pagal galimybes atsižvelgia į tėvų (globėjų) pageidavimus, susijusius su jų vaikų ugdymu(si). Individualūs pokalbiai su dalykų mokytojais - iškilus problemoms, esant poreikiui mokinių tėvai gali kreiptis į dalykų mokytojus. Individualių susitikimų, konsultacijų metu mokytojas supažindina mokinio tėvus su mokinio ugdymo(si) pasiekimais, elgesio bei lankomumo problemomis. Esant poreikiui, dalykų mokytojai gali parodyti mokinio tėvams jo sąsiuvinius, pratybų sąsiuvinius bei kitus mokinio atliekamus darbus, individualūs pokalbiai su klasės auklėtoju - individualių susitikimų, konsultacijų metu klasės auklėtojas supažindina mokinio tėvus su konkrečiomis dalykų mokytojų užfiksuotomis problemomis, pasiūlymais, patarimais. Aptaria mokinio pasiekimus ir pažangą, pagalbos metodus vaikui mokantis, neformaliojo ugdymo pasiekimus, teikia rekomendacijas dėl drausmės, lankomumo, elgesio problemų. Individualūs pokalbiai su gimnazijoje dirbančiais specialistais - psichologas mokinių tėvus supažindina su ugdymo(si) ar elgesio problemomis. Direktoriaus pavaduotoja ugdymui, kuruojanti ugdymo karjerai organizavimą, arba profesinio informavimo koordinatorė individualiai konsultuoja tėvus mokinių informavimo, profesinio veiklinimo, vertinimo, planavimo karjerai klausimais. Pokalbio metu mokytojai privalo laikytis mokytojų etikos taisyklių, gimnazijos bendruomenės vertybių nuostatų, vidaus tvarkos taisyklių, remtis gimnazijos nuostatomis ir reikalavimais.

1. KOMUNIKACINIS INFORMAVIMAS

Gimnazijos mokinių tėvams informacija, susijusi su LR Vyriausybės, Švietimo ir mokslo ministerijos bei gimnazijos vykdoma švietimo politika teikiama:

* bendrų klasių tėvų susirinkimų metu;
* klasių tėvų susirinkimų metu;
* gimnazijos interneto svetainėje.

Bendri klasių tėvų susirinkimai — gimnazijos tėvams (globėjams) organizuojami du kartus per metus: rudenį ir pavasarį. Susirinkimus planuoja gimnazijos administracija kartu su klasių auklėtojais. Šiuose susirinkimuose aptariami gimnazijos tikslai, uždaviniai mokslo metams, mokinių asmenybių raidos lūkesčiai , pažangos siekiai, įvertinami mokinių pasiekimai, analizuojamos bendros visai gimnazijos mokiniu ugdymo(si) problemos. Klasių tėvų susirinkimus - inicijuoja ir organizuoja klasių auklėtojai, ne mažiau kam 2 kartus per mokslo metus. Klasės tėvų susirinkimas gali būti organizuojamas ir po (arba prieš) bendrus tėvų susirinkimus. Susirinkimų metu aptariami klasės mokinių mokymosi pasiekimai, analizuojama pažanga, mokinių elgesys, klasės mikroklimato palankumas mokymuisi, kiti svarbūs klasės reikalai, mokinių tėvai išsako savo nuomonę. Iškilus problemoms klasės auklėtojas į klasės tėvų susirinkimą gali pakviesti gimnazijos administracijos atstovą, dalykų mokytojus, gimnazijoje dirbančius specialistus. Tėvai su klasių auklėtoju ir dėstančiais mokytojais aptars mokinių ugdymo(si) tikslus, pasiekimus, esamas problemas bei numato tolesnių veiksmų planą.

1. **MOKYKLOJE DIRBANČIŲ SPECIALISTŲ KONSULTACIJOS**

Specialistu konsultacijos padeda spręsti specifines mokinių ugdymo(-si) problemas. Individualiai tėvus (globėjus) konsultuoja gimnazijos direktorius ir pavaduotoja, psichologas. Specialiųjų ugdymo(si) poreikių turinčių mokinių pažangą ir pasiekimus specialistai aptaria vaiko gerovės komisijoje, individualiai arba kartu su administracija, dėstančiais mokytojais, mokinių tėvais (globėjais), klasės auklėtoju ir pačiu mokiniu.

VIII TĖVŲ ŠVIETIMAS

Tai darbas tikslinėse grupėse, renginiai, projektai, paskaitos įvairiomis temomis, disputai, konferencijos. Šia veikią organizuoja gimnazijos administracija, dirbantys specialistai, klasių auklėtojai.

IX. BAIGIAMOSIOS NUOSTATOS

Tėvų informavimo ir komunikavimo tvarkos aprašas padeda geriau modeliuoti tėvų pagalbą ugdant bei efektyvinti ir valdyti ugdymo(- si) pokyčius:

1. Tobulinti ugdymo turinį, metodus, formas.
2. Didinti mokinių mokymo(-si) motyvaciją.
3. Siekti efektyvesnių ugdymo(si) rezultatų, analizuoti pažangą.
4. Skirti pakankamą dėmesį specialiųjų poreikių turintiems mokiniams.
5. Nukreipti mokinius karjeros planavimui pagal gebėjimus ir polinkius, užtikrinti asmenybės ugdymo strategijų visuotinumą.
6. Koreguoti gimnazijos strategiją, tikslus ir uždavinius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_